Noi descoperiri cu privire la călătoria intergalactică a unuia dintre elementele fundamentale ale vieții
Fosforul este un element indispensabil vieții, dar nimeni nu știe cum a ajuns pe Terra.
Astronomii sunt de părere că fosforul provine din regiunile unde noi planete și sisteme planetare dau naștere cometelor.
Cu ajutorul telescopului ALMA, aceștia au analizat o asemenea regiune pentru a demonstra cum și unde se formează moleculele ce conțin fosfor.
Astfel, au constatat că principalul vector al fosforului este molecula de monoxid de fosfor.
Echipa de savanți și-a îndreptat apoi atenția asupra cometei 67P. Despre comete se crede că ar fi transportat moleculele indispensabile apariției vieții pe Terra.
Cu ajutorul datelor colectate de instrumentul ROSINA de la bordul misiunii Rosetta a ESA, echipa a detectat pentru prima oară prezența monoxidului de fosfor pe o cometă.
Studiul prezintă călătoria intergalactică a fosforului, monoxidul de fosfor jucând rolul principal...
...pornind din regiunile unde iau naștere planete, continuând cu cometele și ajungând în cele din urmă pe planete ca Terra unde poate apărea viața.
Laura Cring